Den 81-årige mand, som mandag eftermiddag forsvandt på Nørresundby Torv efter at have været sammen med sin familie, er nu fundet. Manden blev fundet af en kondiløber ved Vangen i Nørresundby. En hundepatrulje var i området, som er tæt på mandens hjem, Plejehjemmet Lions Parken i Nørresundby. - Manden er forkommen efter at have ligget ude hele natten. Men han er i live, og nu skal han ind og have varmen, siger vagtchef Henrik Beck fra Nordjyllands Politi. Hundepatruljer har hele dagen ledt efter den 81-årige mand, som er dement. Eftersøgningen har været koncentreret omkring mandens hjem og Nørresundby Torv. - Han blev fundet i et militært kratområde. Vi ved ikke, hvordan han er kommet derind, og vi måtte klippe et hegn op for at få ham ud, siger leder af hundepatruljen Henrik Jensen.

Opsummering:
Omkring klokken 16.00 i går forsvandt en 81-årig dement mand på Nørresundby Torv. Manden er nu fundet.